กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปางหมู ตำบลจองคำอำเภอเมืองแม่ฮ่องสอนจังหวัดแม่ฮ่องสอนพ.ศ.๒๕๔๗[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกฎกระทรวงไว้ดังต่อไปนี้ข้อ ๑ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ ตั้งแต่จุดศูนย์กลางของถนนไปบ้านขุนกลางบรรจบกับศูนย์กลางถนนไปบ้านทุ่งกองมูเป็นเส้นตรง ไปทางทิศตะวันออกเฉียงเหนือจดทางหลวงแผ่นดินหมายเลข ๑๐๙๕ ฟากตะวันออก ที่อยู่ตามแนวเส้นขนานระยะ ๓๐๐ เมตรกับแนวเขตเทศบาลเมืองแม่ฮ่องสอน เป็นเส้นขนานระยะ ๓๐๐ เมตรกับแนวเขตเทศบาลเมืองแม่ฮ่องสอน ไปทางทิศตะวันออกเฉียงใต้ และแนวเส้นขนานระยะ ๑๐๐เมตร กับศูนย์กลางถนนสาธารณะไม่ปรากฏชื่อ ไปทางทิศตะวันออกเฉียงใต้และแนวเขตวัดบ้านใหม่ทิศตะวันออก จดแนวเขตวัดบ้านใหม่เป็นเส้นตรงลงมาทางทิศใต้ และลำเหมืองดอยจ่าตี่ ฝั่งใต้ทิศใต้ เป็นเส้นเลียบลำเหมืองดอยจ่าตี่ ฝั่งใต้ไปทางทิศตะวันตกไปตามแนวลำเหมืองดอยจ่าตี่ ฝั่งใต้บรรจบหลักเขตเทศบาลเมืองแม่ฮ่องสอน ที่หลักเขตที่ ๘ เลียบแนวเขตเทศบาลเมืองแม่ฮ่องสอนไปทางทิศตะวันตกเฉียงใต้ผ่านหลักเขตที่ ๙ ไปทางทิศตะวันตกเฉียงใต้ บรรจบหลักเขตที่ ๑๐ไปทางทิศตะวันตกเฉียงใต้ เป็นระยะทาง ๖๐๐ เมตรบรรจบจุดที่อยู่ห่างตามแนวเส้นตั้งฉากระยะ ๒๒๐ เมตรกับศูนย์กลางทางหลวงแผ่นดินหมายเลข ๑๐๘ เป็นเส้นตรงไปทางทิศตะวันตกเฉียงเหนือผ่านทางหลวงแผ่นดินหมายเลข๑๐๘ และทางหลวงแผ่นดินหมายเลข ๑๒๕๐ เป็นระยะทาง ๖๒๐ เมตรทิศตะวันตก เป็นเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๑๐๘ ไปทางทิศเหนือบรรจบแนวเขตเทศบาลเมืองแม่ฮ่องสอน เป็นเส้นตรงไปทางทิศเหนือตามแนวเขตเทศบาลเมืองแม่ฮ่องสอนผ่านหลักเขตที่ ๑๓ จดหลักเขตที่ ๑๔ เทศบาลเมืองแม่ฮ่องสอนเป็นเส้นตรงไปทางทิศเหนือ บรรจบจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ ตั้งแต่แนวเขตป่าสงวนแห่งชาติป่าแม่ปาย ฝั่งซ้าย บรรจบกับห้วยน้ำปุ๊ ฝั่งตะวันตก ไปทางทิศตะวันออกแนวเขตโรงเรียนบ้านจองคำ ไปทางทิศใต้และทิศตะวันออกตามแนวเขตโรงเรียนบ้านจองคำและถนนขุนลุมประพาส ฟากตะวันตกทิศตะวันออกจดโรงเรียนบ้านจองคำลงมาทางทิศใต้ตามถนนขุนลุมประพาส ฟากตะวันตกและถนนขุนลุมประพาส ซอย ๑ ฟากเหนือทิศใต้ จดถนนขุนลุมประพาส ซอย ๑ ฟากเหนือไปทางทิศตะวันตกตามถนนขุนลุมประพาส ซอย ๑ ฟากเหนือ วัดดอนเจดีย์ไปตามแนวเขตวัดดอนเจดีย์ และถนนขุนลุมประพาส ซอย ๑ทิศตะวันตก จดถนนขุนลุมประพาส ซอย ๑ไปทางทิศตะวันตกเฉียงเหนือ ตามถนนขุนลุมประพาส ซอย ๑ ฟากเหนือ แนวเขตป่าสงวนแห่งชาติป่าแม่ปายฝั่งซ้าย ไปทางทิศเหนือและทิศตะวันตกเฉียงเหนือ ตามแนวเขตป่าสงวนแห่งชาติป่าแม่ปาย ฝั่งซ้าย บรรจบจุดเริ่มต้น๒.๒ ทิศเหนือ ตั้งแต่ถนนประชาเสกสรรค์ ฟากใต้บรรจบกับถนนขุนลุมประพาส ฟากตะวันออกไปทางทิศตะวันออกตามแนวถนนประชาเสกสรรค์ฟากใต้ และถนนปางล้อนิคม ซอย ๒ ฟากตะวันตกทิศตะวันออก จดถนนปางล้อนิคม ซอย ๒ ฟากตะวันตกมาทางทิศใต้ ตามแนวถนนปางล้อนิคม ซอย ๒ ฟากตะวันตกและแนวเขตโรงฆ่าสัตว์เทศบาลเมืองแม่ฮ่องสอน ถนนปางล้อนิคม ฟากใต้ไปทางทิศตะวันออกตามแนวถนนปางล้อนิคม ฟากใต้ แนวเขตวัดปางล้อ และที่ราชพัสดุทะเบียนเลขที่ม.ส. ๒๘ทิศใต้ จดถนนขุนลุมประพาส ซอย ๒ ฟากเหนือไปทางทิศตะวันตกตามแนวถนนขุนลุมประพาส ซอย ๒ ฟากเหนือและแนวเขตที่ตั้งหน่วยปฏิบัติการพิเศษ กก.ภ. จว.แม่ฮ่องสอนสถานีสื่อสารจังหวัดแม่ฮ่องสอน และถนนขุนลุมประพาส ฟากตะวันออกทิศตะวันตก จดถนนขุนลุมประพาส ฟากตะวันออกไปทางทิศเหนือตามแนวถนนขุนลุมประพาส ฟากตะวันออก ไปทางทิศเหนือ บรรจบจุดเริ่มต้น๒.๓ ทิศเหนือตั้งแต่แนวเขตโรงเรียนห้องสอนศึกษาบรรจบกับถนนประชาเสกสรรค์ฟากเหนือไปทางทิศตะวันออกตามแนวเขตโรงเรียนห้องสอนศึกษา โรงเรียนอนุบาลแม่ฮ่องสอนและแนวเขตป่าสงวนแห่งชาติป่าแม่ปาย ฝั่งซ้าย และถนนสาธารณะไม่ปรากฏชื่อ ฟากตะวันตกทิศตะวันออก จดถนนสาธารณะไม่ปรากฏชื่อไปทางทิศตะวันตกเฉียงใต้ ตามแนวถนนสาธารณะไม่ปรากฏชื่อ ฟากตะวันตกแนวเขตป่าสงวนแห่งชาติป่าแม่ปาย ฝั่งซ้ายและแนวเขตศูนย์การศึกษานอกโรงเรียนจังหวัดแม่ฮ่องสอนทิศใต้จดศูนย์การศึกษานอกโรงเรียนจังหวัดแม่ฮ่องสอนไปทางทิศตะวันตกตามแนวเขตศูนย์การศึกษานอกโรงเรียนจังหวัดแม่ฮ่องสอนแนวเขตสำนักงานการประปาแม่ฮ่องสอน การประปาส่วนภูมิภาค ถนนปางล้อนิคม ฟากเหนือไปทางทิศตะวันตก ตามแนวถนนปางล้อนิคม ฟากเหนือและถนนปางล้อนิคม ซอย ๒ ฟากตะวันออกทิศตะวันตก จดถนนปางล้อนิคม ซอย ๒ ไปทางทิศเหนือตามแนวถนนปางล้อนิคม ซอย ๒ ฟากตะวันออก และถนนประชาเสกสรรค์ ฟากเหนือไปทางทิศตะวันตก บรรจบจุดเริ่มต้น๒.๔ ทิศเหนือ ตั้งแต่แนวเขตป่าสงวนแห่งชาติป่าแม่ปาย ฝั่งซ้าย บรรจบกับแนวเขตศูนย์การศึกษานอกโรงเรียนจังหวัดแม่ฮ่องสอนไปทางทิศตะวันออกตามแนวเขตป่าสงวนแห่งชาติป่าแม่ปาย ฝั่งซ้ายถนนสาธารณะไม่ปรากฏชื่อ ฟากตะวันตก ลงมาทางทิศใต้ตามแนวถนนสาธารณะไม่ปรากฏชื่อฟากตะวันตก ถนนปางล้อนิคม ฟากใต้ ไปทางทิศตะวันออกเฉียงใต้ตามแนวถนนปางล้อนิคมฟากใต้ และต่อเป็นเส้นตรงจากแนวถนนปางล้อนิคม ไปทางทิศตะวันออกจนจดแนวเขตป่าสงวนแห่งชาติป่าแม่ปาย ฝั่งซ้ายเป็นเส้นเลียบแนวเขตป่าสงวนแห่งชาติป่าแม่ปาย ฝั่งซ้าย และถนนสาธารณะไม่ปรากฏชื่อฟากตะวันตกทิศตะวันออก จดถนนสาธารณะไม่ปรากฏชื่อ ฟากตะวันตกไปทางทิศใต้ เป็นเส้นตรงตามแนวเขตป่าสงวนแห่งชาติป่าแม่ปาย ฝั่งซ้ายถนนเลียบบ้านใหม่ ฟากตะวันตก และถนนปางล้อนิคม ซอย ๔ ฟากเหนือทิศใต้ จดถนนปางล้อนิคมซอย ๔ไปทางทิศตะวันตกเฉียงเหนือ ตามแนวถนนปางล้อนิคม ฟากเหนือแนวเขตทหารและแนวเขตสำนักงานป่าไม้จังหวัดแม่ฮ่องสอนทิศตะวันตก จดสำนักงานป่าไม้จังหวัดแม่ฮ่องสอนไปทางทิศตะวันออกเฉียงเหนือตามแนวถนนปางล้อนิคม ฟากใต้ แนวถนนปางล้อนิคม ฟากเหนือและแนวเขตศูนย์การศึกษานอกโรงเรียนจังหวัดแม่ฮ่องสอนบรรจบจุดเริ่มต้น๒.๕ ทิศเหนือ แนวเขตป่าสงวนแห่งชาติป่าแม่ปายฝั่งซ้าย บรรจบกับถนนขุนลุมประพาส ซอย ๑ ฟากใต้ ไปทางทิศตะวันออกตามแนวถนนขุนลุมประพาส ซอย ๑ ฟากใต้ และถนนขุนลุมประพาส ฟากตะวันออกทิศตะวันออก จดถนนขุนลุมประพาสไปทางทิศใต้ตามแนวถนนขุนลุมประพาส ฟากตะวันออก ถนนขุนลุมประพาส ซอย ๒ ฟากใต้แนวเขตทหารและถนนพาณิชย์วัฒนา ฟากเหนือทิศใต้ จดถนนพาณิชย์วัฒนา ฟากเหนือไปทางทิศตะวันตก ตามแนวถนนพาณิชย์วัฒนาเส้นตั้งฉากกับถนนขุนลุมประพาสตรงจุดที่อยู่ห่างจากถนนขุนลุมประพาสบรรจบกับถนนสิงหนาทบำรุงไปทางทิศเหนือตามแนวถนนขุนลุมประพาส เป็นระยะ ๑๖๐ เมตรและถนนมรรคสันติ ฟากตะวันออกทิศตะวันตก จดถนนมรรคสันติ ฟากตะวันออก ไปทางทิศใต้ตามแนวถนนมรรคสันติฟากตะวันออก ไปจดถนนผดุงม่วยต่อ ฟากตะวันตก ไปทางทิศใต้ตามถนนผดุงม่วยต่อฟากตะวันตก ถนนศิริมงคล ฟากเหนือ ไปทางทิศตะวันตกเฉียงเหนือ ตามแนวเขตวัดม่วยต่อวัดพระนอน และแนวเขตป่าสงวนแห่งชาติป่าแม่ปาย ฝั่งซ้ายฌาปนสถานเทศบาลเมืองแม่ฮ่องสอน ไปทางทิศเหนือตามแนวเขตฌาปนสถานเทศบาลเมืองแม่ฮ่องสอนด้านตะวันออก ถนนมรรคสันติ เป็นเส้นเลียบถนนมรรคสันติ ฟากเหนือ ไปทางทิศตะวันตกแนวเขตป่าสงวนแห่งชาติป่าแม่ปาย ฝั่งซ้ายและเป็นเส้นเลียบแนวเขตป่าสงวนแห่งชาติป่าแม่ปาย ฝั่งซ้ายบรรจบจุดเริ่มต้น๒.๖ ทิศเหนือ จดถนนสิงหนาทบำรุง ฟากใต้ทิศตะวันออกจดบ้านพักผู้พิพากษาหัวหน้าศาลจังหวัดแม่ฮ่องสอนและบ้านพักข้าราชการตำรวจภูธรจังหวัดแม่ฮ่องสอนทิศใต้จดบ้านพักผู้พิพากษาหัวหน้าศาลจังหวัดแม่ฮ่องสอนและบ้านพักข้าราชการตำรวจภูธรจังหวัดแม่ฮ่องสอนทิศตะวันตก จดบ้านพักผู้พิพากษาหัวหน้าศาลจังหวัดแม่ฮ่องสอนและบ้านพักข้าราชการตำรวจภูธรจังหวัดแม่ฮ่องสอน๒.๗ ทิศเหนือจดแนวเขตทหารบรรจบกับถนนราชธรรมพิทักษ์ ฟากตะวันออก ไปทางทิศตะวันออกตามแนวเขตทหาร โรงพยาบาลศรีสังวาลย์ไปตามแนวเขตโรงพยาบาลศรีสังวาลย์ถนนสิงหนาทบำรุง ฟากใต้ ไปทางทิศตะวันออกตามแนวถนนสิงหนาทบำรุง ฟากใต้สำนักงานสหกรณ์จังหวัดแม่ฮ่องสอน ไปตามแนวเขตสำนักงานสหกรณ์จังหวัดแม่ฮ่องสอนแนวเขตทหารแนวเขตและเส้นตรงที่ต่อตรงจากถนนสาธารณะไม่ปรากฏชื่อที่จุดซึ่งถนนสาธารณะไม่ปรากฏชื่อบรรจบกับถนนเลียบวัดบ้านใหม่ไปทางทิศตะวันตกเฉียงใต้ เป็นระยะ ๒๗๐ เมตรทิศใต้ที่จุดซึ่งถนนสาธารณะไม่ปรากฏชื่อบรรจบกับถนนเลียบวัดบ้านใหม่ไปทางทิศตะวันตกเฉียงใต้ เป็นระยะ ๒๗๐ เมตร ไปทางทิศตะวันตกเป็นเส้นตรงจากจุดซึ่งถนนสาธารณะไม่ปรากฏชื่อบรรจบกับถนนเลียบวัดบ้านใหม่ไปทางทิศตะวันตกเฉียงใต้ เป็นระยะ ๒๗๐ เมตร จนบรรจบกับศูนย์กลางถนนโครงการสาย ขตรงบริเวณหลักหมุดผังเมืองแนวถนนโครงการ มส. ๑๐๐๖ ไปทางทิศตะวันตกเฉียงใต้ตามแนวศูนย์กลางถนนโครงการสาย ข จดถนนขัวเผือก ฟากตะวันออกทิศตะวันตก จดถนนขัวเผือก ฟากตะวันออกไปทางทิศเหนือตามแนวถนนขัวเผือก ฟากตะวันออก เส้นขนานระยะ ๑๐๐ เมตรกับศูนย์กลางถนนขุนลุมประพาส ถนนขุนลุมประพาส ฟากตะวันออกไปทางทิศเหนือตามแนวถนนขุนลุมประพาส ฟากตะวันออก ถนนขุนลุมประพาส ซอย ๓ ฟากใต้ไปทางทิศตะวันออกตามแนวถนนขุนลุมประพาส ซอย ๓ ฟากใต้ ถนนชำนาญสถิตย์ ฟากเหนือตรงจุดที่แนวเขตสวนสาธารณะหนองจองคำบรรจบกับถนนชำนาญสถิตย์ไปตามแนวเขตสวนสาธารณะหนองจองคำ ถนนประดิษฐ์จองคำ ฟากตะวันออกไปตามแนวถนนประดิษฐ์จองคำ ฟากตะวันออกถนนอุดมชาวนิเทศ ฟากใต้ไปตามแนวถนนอุดมชาวนิเทศ ฟากใต้ ถนนชำนาญสถิตย์ ฟากตะวันตกไปตามแนวถนนชำนาญสถิตย์ฟากตะวันตก บ้านพักผู้พิพากษาหัวหน้าศาลจังหวัดแม่ฮ่องสอนและบ้านพักข้าราชการตำรวจภูธรจังหวัดแม่ฮ่องสอนไปตามแนวเขตบ้านพักผู้พิพากษาหัวหน้าศาลจังหวัดแม่ฮ่องสอนและสำนักงานเทศบาลเมืองแม่ฮ่องสอน ถนนนิเวศพิศาล ฟากเหนือไปทางทิศตะวันตกตามแนวถนนนิเวศพิศาล ฟากเหนือ ถนนราชธรรมพิทักษ์ ฟากตะวันออกไปทางทิศเหนือตามถนนราชธรรมพิทักษ์ ฟากตะวันออกและแนวเขตทหาร๒.๘ ทิศเหนือตั้งแต่แนวเขตป่าสงวนแห่งชาติป่าแม่ปาย ฝั่งซ้าย บรรจบกับถนนสาธารณะไม่ปรากฏชื่อฟากใต้ ไปทางทิศตะวันออกเฉียงเหนือ ตามแนวถนนสาธารณะไม่ปรากฏชื่อ ฟากใต้ถนนนาวาคชสาร ฟากตะวันออก ตรงจุดที่บรรจบกับเส้นขนานระยะ ๑๐๐ เมตรกับศูนย์กลางถนนศิริมงคล เป็นเส้นขนานระยะ ๑๐๐ เมตรกับศูนย์กลางถนนศิริมงคลและถนนขุนลุมประพาสลงมาทางทิศใต้ ถนนรุ่งเรืองการค้าฟากเหนือ เส้นตรงที่เลียบถนนรุ่งเรืองการค้า ฟากเหนือ ไปทางทิศตะวันออกถนนขุนลุมประพาส ตรงหลักหมุดผังเมืองแนวถนนโครงการ มส. ๑๐๐๑ มส. ๑๐๐๙, มส. ๑๐๑๐และมส. ๑๐๐๓ เส้นตั้งฉากกับถนนโครงการสาย ขตรงบริเวณหลักหมุดผังเมืองแนวถนนโครงการ รหัส มส. ๑๐๐๓ ไปทางทิศตะวันออกเฉียงใต้จนบรรจบแนวเขตป่าสงวนแห่งชาติป่าแม่ปาย ฝั่งซ้ายและแนวเขตป่าสงวนแห่งชาติป่าแม่ปาย ฝั่งซ้ายทิศตะวันออก จดแนวเขตป่าสงวนแห่งชาติป่าแม่ปายฝั่งซ้าย ด่านศุลกากรแม่ฮ่องสอน สำนักงานศุลกากรภูมิภาคที่ ๓สถานีวิทยุกระจายเสียงแห่งประเทศไทยจังหวัดแม่ฮ่องสอน ศูนย์ประชาสัมพันธ์ เขต ๓สำนักงานโยธาธิการและผังเมืองจังหวัดแม่ฮ่องสอน ศาลาประชาคมจังหวัดแม่ฮ่องสอนศาลากลางจังหวัดแม่ฮ่องสอน สำนักงานองค์การบริหารส่วนจังหวัดแม่ฮ่องสอนสำนักงานสาธารณสุขจังหวัดแม่ฮ่องสอน และศูนย์ส่งเสริมการปลูกป่า (ม่วงต๊อบ) ป่าไม้เขตแม่สะเรียง กรมป่าไม้ และถนนขุนลุมประพาส ฟากตะวันออกทิศใต้ จดถนนขุนลุมประพาส ฟากตะวันตกไปทางทิศใต้ตามแนวเขตสำนักงานที่ดินจังหวัดแม่ฮ่องสอนสำนักงานพาณิชย์จังหวัดแม่ฮ่องสอน สำนักงานเกษตรจังหวัดแม่ฮ่องสอนกรมส่งเสริมการเกษตร ศาลจังหวัดแม่ฮ่องสอน สำนักงานทรัพยากรธรณีจังหวัดแม่ฮ่องสอนที่ว่าการตำรวจภูธรจังหวัดแม่ฮ่องสอน สถานีตำรวจภูธรอำเภอเมืองแม่ฮ่องสอนศูนย์ศิลปาชีพจังหวัดแม่ฮ่องสอนในพระบรมราชินูปถัมภ์ สนามกีฬาจังหวัดแม่ฮ่องสอน(โรงยิมนาสติก) ถนนขุนลุมประพาส ฟากตะวันตก ไปทางทิศใต้ จดแนวเขตป่าสงวนแห่งชาติป่าแม่ปาย ฝั่งซ้าย ไปทางทิศตะวันตก และทางหลวงแผ่นดินหมายเลข ๑๒๕๐ ฟากใต้ทิศตะวันตก จดทางหลวงแผ่นดินหมายเลข ๑๒๕๐ฟากเหนือ ไปทางทิศเหนือตามแนวเขตป่าสงวนแห่งชาติป่าแม่ปาย ฝั่งซ้ายสำนักงานขนส่งจังหวัดแม่ฮ่องสอน แนวเขตป่าสงวนแห่งชาติป่าแม่ปาย ฝั่งซ้ายและถนนสาธารณะไม่ปรากฏชื่อ ฟากใต้๒.๙ ทิศเหนือ จดด่านศุลกากรแม่ฮ่องสอนสำนักงานศุลกากรภูมิภาคที่ ๓ สถานีวิทยุกระจายเสียงแห่งประเทศไทยจังหวัดแม่ฮ่องสอนศูนย์ประชาสัมพันธ์ เขต ๓ สำนักงานโยธาธิการและผังเมืองจังหวัดแม่ฮ่องสอนศาลาประชาคมจังหวัดแม่ฮ่องสอน ศาลากลางจังหวัดแม่ฮ่องสอนสำนักงานองค์การบริหารส่วนจังหวัดแม่ฮ่องสอนสำนักงานสาธารณสุขจังหวัดแม่ฮ่องสอนและศูนย์ส่งเสริมการปลูกป่า (ม่วงต๊อบ)ป่าไม้เขตแม่สะเรียง กรมป่าไม้ทิศตะวันออก จดแนวเขตป่าสงวนแห่งชาติป่าแม่ปายฝั่งซ้ายทิศตะวันตก จดทางหลวงแผ่นดินหมายเลข ๑๐๘ฟากตะวันออก และถนนขุนลุมประพาส ฟากตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลปางหมู และตำบลจองคำอำเภอเมืองแม่ฮ่องสอนจังหวัดแม่ฮ่องสอนภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๓๐ เมตร๓. มีที่ว่างไม่น้อยกว่า ๖๕ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านหน้าและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๓๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุกเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่กำหนดตามข้อ ๒ ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในบริเวณพื้นที่ที่กำหนดตามข้อ ๒ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปางหมูและตำบลจองคำ อำเภอเมืองแม่ฮ่องสอน จังหวัดแม่ฮ่องสอน พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปางหมูและตำบลจองคำ อำเภอเมืองแม่ฮ่องสอนจังหวัดแม่ฮ่องสอน ลงวันที่ ๒ กันยายน ๒๕๔๖ ที่ซึ่งมีผลใช้บังคับตั้งแต่วันที่ ๕กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้ศิริยา/พิมพ์๒๒พฤษภาคม ๒๕๔๙ปาจรีย์/เชิงชาย/ผู้จัดทำ๑มิถุนายน ๒๕๔๙[๑]ราชกิจจานุเบกษา เล่ม ๑๒๑/ตอนพิเศษ ๕๑ ก (เล่มที่๓)/หน้า ๑๐๒/๓ กันยายน ๒๕๔๗